  Туспуктэм: vk.com (Дмитрий Чистяков) Наталия Сильвестрова Ижкарысь 88 номеро школаын шимучыр дырысен ар тырмонлы сквер усьтозы. Сое анай-атайёслэн комитетсылэн кичӧлтонэзъя лэсьто. Со сярысь кар администрацилэн тӧроезлэн мерлыко политикая воштӥсезлэсь ужзэ быдэсъясь Дмитрий Чистяков «ВКонтакте» мерлыко вотэсысь бамаз ивортӥз. Али школа котырын сяська убоос, скамьяос радъяло, скульптурной композиция но быремъёслэн нимъёсынызы табличкаос лэсьто. Сквер куарусёнэ дась луоз ни Быремъёслэн ӵыжы-выжыоссылэн куремзыя кар шайвылъёсысь ватэм интыосты умоято. Ужъёсты озьы ик шимучыр дырысен ар тырмонлы йлпумъялозы. Озьы ик Майской урамысь МФЦ доры школаын шимес учыр дыръя быремъёслы сӥзем эшшо одӥг сквер лэсьтыны дасясько. Анай-атайёслэн, дышетӥсьёслэн, нылпиослэн но микроёросын улӥсьёслэн дэмланъёссыя архитектурной ӵектос кылдытозы. Сое 2024-тӥ арын куарусенозь быдэстозы. Ватсалом, Ижысь 88 номеро школаын быремъёслы сӥзем аллея мерттӥзы. Тодэ вайытом, Ижысь 88 номеро школаын шуэрес учыр 2022-тарын 26-тӥ куарусёнэ луиз. Школаын тупатъян ужъёс ортчытӥзы. Туэ 20-тӥ тулыспалэ пиналъёс но дышетӥсьёс выльдэм дышетсконние берытскизы. Тегъёс: школаос нылпиос Шимучыръёс буреваён Ижкар Удмуртия  